
Parlamentul  României

Camera  Deputaţilor

Comisia pentru industrii si servicii

                                                                                                                      Bucureşti, 29.03.2011



                                                                                            Nr. 23/348/2010
BIROUL PERMANENT

AL

CAMEREI DEPUTAŢILOR

Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr. 22/2010 pentru modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil  transmis cu adresa nr. PL.x 734 din 29 noiembrie 2010.
În raport de obiectul şi conţinutul său, proiectul de Lege face parte din categoria legilor ordinare.



În conformitate cu  prevederile Constituţiei României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

PLx. 734/2010                                                                                                                                                                                              Nr.23/348/2010
RAPORT
asupra proiectului de Lege privind aprobarea Ordonanţei Guvernului nr. 22/2010 pentru modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil 

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, a fost sesizată spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei Guvernului nr. 22/2010 pentru modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, transmis cu adresa nr. PL.x 734/29.11.2010 şi înregistrat cu nr. 23/348/02.12.2010.

Consiliul Legislativ a avizat favorabil proiectul de ordonanţă, aviz transmis cu adresa nr.1060 din 20.08.2010, cu unele observaţii şi propuneri.
Senatul în calitate de primă cameră sesizată a adoptat acest proiect de Lege în şedinţa din 22 noiembrie 2010.
Comisia juridică, de disciplină şi imunităţi, a avizat favorabil proiectul de lege, aviz transmis cu adresa nr. PL.x – 734/2010.
Comisia pentru muncă şi protecţie socială a avizat favorabil proiectul de lege, aviz transmis cu adresa nr. 27/769/20.12.2010.
Proiectul de ordonanţă are ca obiect de reglementare modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, cu  modificările şi completările ulterioare, constituind, totodată temei legal pentru înfiinţarea Companiei Naţionale pentru Controlul Cazanelor, Instalaţiilor de Ridicat şi Recipientelor sub Presiune prin reorganizarea prin divizare a Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat, ca societate comercială pe acţiuni, de interes naţional, având ca acţionar unic statul român, care va funcţiona sub autoritatea Ministerului Economiei, Comerţului şi Mediului de Afaceri.

În conformitate cu art.61 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege susmenţionat şi documentele care îl însoţesc pe parcursul mai multor şedinţe, iar dezbaterile au fost finalizate în şedinţa din  29 martie 2011.
La dezbateri au participat în calitate de invitaţi:Domnul Secretar de Stat Claudiu Stafie, din partea Ministerului Economiei, Comerţului şi Mediului de Afaceri, domnul Zegrean Mircea Vasile, Director general la Compania Naţională pentru Controlul Cazanelor sub Presiune, Domnul Viorel Uleia Inspector de Stat Şef la Inspecţia de Stat pentru Controlul Cazanelor, Recipientelor sub Presiune şi Instalaţiilor de Ridicat şi domnul Chilea Daniel, Director adjunct la Consiliul Concurenţei.
La lucrări au fost prezenţi 29 deputaţi din totalul de 29 deputaţi, membri ai comisiei.
 
 
În urma examinării proiectului de lege şi a opiniilor exprimate în cadrul dezbaterilor, membrii Comisiei au hotărât, cu majoritate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei Guvernului nr. 22/2010 pentru modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, cu amendamentele admise şi amendamente respinse, care sunt redate în Anexa la prezentul raport. 
În raport de obiectul şi conţinutul său propunerea legislativă face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.
A M E N D A M E N T E     A D M I S E

În urma dezbaterii, Comisia propune adoptarea proiectului de lege cu următoarele amendamente:
	Nr.

crt.


	Text O.G.

nr. 22/2010
	Text adoptat de

Senat
	Amendamente propuse
	Motivaţia

	1.
	__________
	LEGE

privind aprobarea Ordonanţei Guvernului nr. 22/2010 pentru modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil
	Nemodificat
	

	2.
	__________
	Articol unic.- Se aprobă Ordonanţa Guvernului nr. 22 din 18 august 2010 pentru modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, adoptată în temeiul art.1 pct.I.10 din Legea nr.138/2010 privind abilitarea Guvernului de a emite ordonanţe, şi  publicată în Monitorul Oficial al României, Partea I, nr. 606 din 26 august 2010.
	Articol unic. - Se aprobă Ordonanţa Guvernului nr. 22 din 18 august 2010 pentru modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, adoptată în temeiul art.1 pct. I.10 din Legea nr.138/2010 privind abilitarea Guvernului de a emite ordonanţe, şi  publicată în Monitorul Oficial al României, Partea I, nr. 606 din 26 august 2010, cu următoarele modificări şi completări:
	

	3.
	ORDONANŢĂ

pentru modificarea şi completarea Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil
	Nemodificat
	Nemodificat
	

	4.
	Art.I.- Legea nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, publicată în Monitorul Oficial al României, Partea I, nr. 240 din 27 martie 2008, cu modificările şi completările ulterioare, se modifică şi se completează după cum urmează:
	Nemodificat
	Nemodificat
	

	5.
	1. La articolul 5, litera d) se modifică şi va avea următorul cuprins:

“d) autorizare a funcţionării - acordul emis de ISCIR pentru deţinătorii/utilizatorii de instalaţii/echipamente, după caz, stabilit prin hotărâre a Guvernului conform prevederilor art. 4 alin. (4), în scopul atestării faptului că o/un instalaţie/echipament îndeplineşte toate condiţiile şi cerinţele pentru a fi pusă/pus în funcţiune în condiţii de siguranţă;”
	Nemodificat
	Nemodificat
	

	6.
	2. La articolul 5, literele h) şi t)
se abrogă.
	Nemodificat
	Nemodificat
	

	7.
	3. La articolul 5, după litera v) se introduc două noi litere, lit.w) şi x) cu următorul cuprins:

„w) verificare tehnică – ansamblul examinărilor şi încercărilor efectuate în vederea autorizării funcţionării instalaţiilor/echipamentelor ori realizate în timpul activităţilor de montare, instalare, reparare sau revizie a instalaţiilor/echipamentelor, în conformitate cu cerinţele din documentaţiile tehnice şi/sau prevederile prescripţiilor tehnice.

x) verificare tehnică în utilizare – totalitatea examinărilor şi încercărilor efectuate la o/un instalaţie/echipament periodic şi ori de câte ori se modifică configuraţia acesteia/acestuia în baza căreia s-a acordat autorizarea funcţionării, în scopul asigurării condiţiilor de funcţionare în siguranţă.”
	Nemodificat


	Nemodificat
	

	8.
	4. Articolul 6 se modifică şi va avea următorul cuprins:

“Art.6 - Fără a se aduce atingere prevederilor art. 3 alin. (2), se admite introducerea pe piaţă şi/sau punerea în funcţiune a instalaţiilor/echipamentelor care îndeplinesc următoarele condiţii, după caz: 
a) sunt respectate condiţiile şi cerinţele de funcţionare în condiţii de siguranţă; 
b) sunt omologate

c) sunt puse la dispoziţia utilizatorilor, de către producători, instrucţiuni tehnice pentru utilizarea instalaţiilor/echipamentelor în condiţii normale, pentru întreţinerea, realizarea reviziilor şi a reparaţiilor instalaţiilor/echipamentelor, precum şi, după caz, pentru pregătirea personalului de deservire: 
d) au autorizarea funcţionării emisă conform prevederilor prescripţiilor tehnice aplicabile;
e) există, pentru utilizare, la fiecare loc de muncă, instrucţiuni tehnice pentru utilizare în condiţii normale, precum şi documente cuprinzând măsurile ce trebuie luate în caz de avarii, întreruperi şi dereglări ale instalaţiei/echipamentului sau ale proceselor în care aceasta/acesta este înglobată; 
f) există, pentru utilizare, personal de deservire autorizat
	Nemodificat


	Nemodificat
	

	9.
	5. La articolul 7, alineatul (1) se modifică şi va avea următorul cuprins:

„(1) Se admite menţinerea în utilizare numai a acelor instalaţii/echipamente care respectă condiţiile prevăzute la art.6 lit.a), d), e) şi f), sunt supuse verificărilor tehnice în utilizare şi care sunt reparate, întreţinute şi supuse la revizii potrivit prevederilor prescripţiilor tehnice şi prezentei legi.”
	Nemodificat


	Nemodificat
	

	10.
	6. La articolul 8, alineatul (1) se modifică şi va avea următorul cuprins:

„(1) Activităţile de construire, montare, instalare, punere în funcţiune şi control nedistructiv, cele ce privesc supravegherea tehnică   verificările tehnice în vederea autorizării funcţionării şi verificările tehnice în utilizare, precum şi reviziile, reparaţiile, lucrările de întreţinere, operaţiunile de sudare şi deservire a instalaţiilor/echipamentelor se realizează de către persoane fizice sau juridice autorizate, în condiţiile stabilite de prescripţiile tehnice şi prezenta lege.”
	Nemodificat
	Nemodificat
	

	11.
	7. Articolul 9 se modifică şi va avea următorul cuprins:

“Art.9-(1) Verificările tehnice în vederea autorizării funcţionării şi verificărilor tehnice în utilizare pentru instalaţiile şi echipamentele prevăzute în anexa nr.3 se efectuează de către ISCIR.

(2) Verificările tehnice în vederea autorizării funcţionării şi verificările tehnice în utilizare pentru instalaţiile şi echipament ele prevăzute în anexa 2 se realizează de către persoane fizice şi juridice autorizate în acest scop.
(3) Responsabilităţile privind realizarea verificărilor tehnice în vederea autorizării funcţionării şi verificările tehnice în utilizare, precum şi corectitudinea rezultatelor aferente obţinute revin ISCIR sau persoanelor autorizate prevăzute la alin.(2), după caz.”
	Nemodificat

Nemodificat

Nemodificat
	Nemodificat

Nemodificat

Nemodificat
	

	12.
	8. La articolul 12, litera b) se abrogă.
	Nemodificat
	Nemodificat
	

	13.
	9. La articolul 12, literele e) şi f) se modifică şi vor avea următorul cuprins:

“e) să informeze producătorul sau deţinătorul/utilizatorul despre neconformităţile constatate; 
f) să asigure realizarea activităţilor pentru care au fost autorizate, conform prescripţiilor şi documentaţiei tehnice”
	Nemodificat

Nemodificat


	Nemodificat

Nemodificat
	

	14.
	10. La articolul 12, după litera g) se introduce o nouă literă, lit.h), cu următorul cuprins:

“h) să informeze de îndată ISCIR despre situaţiile în care instalaţiile nu mai respectă condiţiile de autorizare, precum şi despre existenţa unui pericol iminent la acestea.“
	Nemodificat
	Nemodificat
	

	15.
	11. La articolul 13, alineatul (1) se modifică şi va avea următorul cuprins:

“(1)Prevederile art.12 lit.c) – h) se aplică şi producătorilor prevăzuţi la art.8 alin.(2).“
	Nemodificat
	Nemodificat
	

	16.
	12. La articolul 14, literele a), b) şi c) se modifică şi vor avea următorul cuprins:

a) să solicite şi să obţină avizul obligatoriu de instalare, după caz;

b) să solicite şi să obţină autorizarea funcţionării;

c) să ia măsurile necesare şi să se asigure că instalaţia/echipamentul este utilizată/utilizat în condiţii de siguranţă, prin efectuarea reviziilor, reparaţiilor, întreţinerii de către persoane autorizate, conform documentaţiilor şi prescripţiilor tehnice;
	Nemodificat
	Nemodificat
	

	17.
	13. Articolul 15 se modifică şi va avea următorul cuprins:

„Art.15. – (1) Persoana fizică sau juridică ce deţine/utilizează instalaţii/echipamente prevăzute în anexa nr.2 pct.1 – 4 şi 9 şi în anexa nr.3 pct.1 – 3 şi 8 are obligaţia să le înregistreze la ISCIR, să ţină evidenţa centralizată a acestora şi să comunice la ISCIR orice modificare intervenită în situaţia tehnică sau juridică a acestora, în conformitate cu prevederile prescripţiilor tehnice.
(2) Persoana fizică sau juridică ce deţine/utilizează instalaţii/echipamente prevăzute la alin. (1) are obligaţia să asigure operator autorizat, responsabil cu supravegherea tehnică a instalaţiilor/echipamentelor, denumit RSVTI, conform prescripţiilor tehnice.
	Nemodificat
	Nemodificat
	

	18.
	14. Articolul 20 se modifică şi va avea următorul cuprins:
„Art.20. – În situaţia în care pentru anchetarea cauzelor producerii unui accident trebuie să participe şi reprezentanţi ai altor autorităţi, aceştia au obligaţia să nu modifice starea de fapt a instalaţiei/echipamentului avariate/avariat şi să conserve locul până la sosirea reprezentanţilor ISCIR, când este cazul.”
	Nemodificat
	Nemodificat
	

	19.
	
	
	1. La articolul I, după punctul 14 se introduce un nou punct, punctul 15,  cu următorul cuprins:

“15. La articolul 25 alineatul (1), litera a) se modifică şi va avea următorul cuprins:
«a) nerespectarea prevederilor art. 6 lit. c) şi e), art. 10 lit. a), b) şi e), art. 12 lit. d), e),  f) şi h), art. 14 lit. c) şi e), art. 16 şi ale art. 19 alin. (2), cu amendă de la 2.000 lei la 15.000 lei; »”

  Comisia pentru industrii şi servicii;
	Ca urmare a abrogării art.12, lit.b), dispus prin prevederile pct.8 din Ordonanţa Guvernului supusă aprobării  şi prevederea sancţiunii contravenţionale prevăzută la art.12 lit.h)

	20.
	Art.II. – 
(1) Până la autorizarea persoanelor fizice şi juridice prevăzute la art.9 alin.(2) din Legea nr.64/2008, cu modificările şi completările ulterioare, verificările tehnice în vederea autorizării funcţionării şi verificările tehnice în utilizare la instalaţiile şi echipamentele prevăzute în anexa nr.2 la această lege se efectuează de către Compania Naţională pentru Controlul Cazanelor, Instalaţiilor de Ridicat şi Recipientelor sub Presiune S.A., denumită în continuare CNCIR, societate comercială pe acţiuni, de interes strategic naţional, cu acţionar unic statul român, care funcţionează sub autoritatea Ministerului Economiei, Comerţului şi Mediului de Afaceri, înfiinţată ca urmare a reorganizării prin divizare a ISCIR.

	
	2. La articolul II, după alineatul (1) se introduc două noi alineate, alineatele (11) şi (12), cu următorul cuprins:

„(11)   CNCIR nu îşi poate schimba structura acţionariatului până la împlinirea termenul prevăzut la alin. (4).
 (12) Tarifele percepute pentru activităţile cu caracter specific prestate de CNCIR se propun de către Ministerul Economiei, Comerţului şi Mediului de Afaceri, se avizează de către Ministerul Finanţelor Publice şi se aprobă prin hotărâre a Guvernului.”
Amendamente depuse de domnii deputaţi:
- Petrescu Cristian – PD-L; 

- Boureanu Cristian – PD-L;

...........................................................
	Se urmăreşte dezvoltarea unui mediu concurenţial care să permită accesul liber pe piaţa serviciilor ce privesc aceste activităţi cu caracter specific.


	21.

22.
	(2) În termen de 60 de zile de la data intrării în vigoare a prezentei ordonanţe, Guvernul va aproba prin hotărâre înfiinţarea, organizarea şi funcţionarea CNCIR, precum şi modificarea şi completarea Hotărârii Guvernului nr.1.340/2001 privind organizarea şi funcţionarea Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat, cu modificările şi completările ulterioare.

(3) Până la data înfiinţării CNCIR verificările tehnice în vederea autorizării funcţionării şi verificările tehnice în utilizare prevăzute la art.9 alin.(2) din Legea nr.64/2008, cu modificările şi completările ulterioare, se realizează de către ISCIR.

           (4) Prescripţia tehnică pentru stabilirea condiţiilor şi cerinţelor tehnice de autorizare a persoanelor fizice şi juridice ce efectuează verificări tehnice în vederea autorizării funcţionării şi verificări tehnice în utilizare la instalaţiile şi echipamentele prevăzute în anexa nr.2 la Legea nr.64/2008, cu modificările şi completările ulterioare, se aprobă prin ordin al ministrului economiei, comerţului şi mediului de afaceri, în termen de 10 luni de la data intrării în vigoare a prezentei ordonanţe.
             (5) În termen de 60 de zile de la data publicării ordinului prevăzut la alin.(4), CNCIR trebuie să îndeplinească condiţiile şi cerinţele tehnice prevăzute în prescripţia tehnică şi să obţină autorizarea conform prevederilor prezentei ordonanţe.
	Nemodificat

Nemodificat
Nemodificat

Nemodificat


	Nemodificat

Nemodificat

 3. La articolul II, alineatul (4) va avea următorul cuprins:
„(4) Prescripţia tehnică pentru stabilirea condiţiilor şi cerinţelor tehnice de autorizare a persoanelor fizice şi a persoanelor juridice ce efectuează verificări tehnice în vederea autorizării funcţionării şi verificări tehnice în utilizare la instalaţiile şi echipamentele prevăzute în anexa nr.2 la Legea nr.64/2008, cu modificările şi completările ulterioare, se aprobă prin ordin al ministrului economiei, comerţului şi mediului de afaceri, în termen de 3 ani de la data intrării în vigoare a legii de aprobare a prezentei ordonanţe. 
  Amendament depus de  domnul deputat: 

- Petrescu Cristian – PD-L;

...........................................................
Nemodificat

	Având  în vedere că activităţile supuse reglementării sunt de mare importanţă din punct de vedere al asigurării siguranţei utilizării instalaţiilor şi aparatelor şi potenţialele pericole la adresa cetăţenilor, termenul trebuie prelungit până când vor exista companii capabile să ofere garanţii în ce priveşte calitatea serviciilor şi lucrărilor.


	23.
	Art.III. – Legea nr.64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, publicată în Monitorul Oficial al României, Partea I, nr.240 din 27 martie 2008, cu modificările şi completările ulterioare, precum şi cu modificările şi completările aduse prin prezenta ordonanţă, se va republica, după aprobarea prin lege a acesteia, dându-se textelor o nouă numerotare.
	Nemodificat
	Nemodificat
	


II.  A M E N D A M E N T E   R E S P I N S E



În cursul dezbaterii, Comisia a respins următorul amendament:

	Nr.

crt.
	Text O.G.

nr. 22/2010
	Text adoptat de Senat
	Amendamente propuse/

Autor
	Motivaţia susţinerii/respingerii

	1.
	Art.II

(1) Până la autorizarea persoanelor fizice şi juridice prevăzute la art.9 alin.(2) din Legea nr.64/2008, cu modificările şi completările ulterioare, verificările tehnice în vederea autorizării funcţionării şi verificările tehnice în utilizare la instalaţiile şi echipamentele prevăzute în anexa nr.2 la această lege se efectuează de către Compania Naţională pentru Controlul Cazanelor, Instalaţiilor de Ridicat şi Recipientelor sub Presiune S.A., denumită în continuare CNCIR, societate comercială pe acţiuni, de interes strategic naţional, cu acţionar unic statul român, care funcţionează sub autoritatea Ministerului Economiei, Comerţului şi Mediului de Afaceri, înfiinţată ca urmare a reorganizării prin divizare a ISCIR.

	Nemodificat

	3. La articolul II,  alineatul (1) se modifică şi va avea următorul cuprins:

„Până la realizarea condiţiilor de piaţă pentru funcţionarea noii companii create – CNCIR, aceasta va funcţiona ca Departament în cadrul ISCIR-ului, având acelaşi regim de salarizare şi acelaşi nivel de tarife cu cel aprobat pentru ISCIR, urmînd ca funcţionarea ca entitate separată să aibă loc o dată cu crearea condiţiilor  de funcţionare a unei pieţe libere şi concurenţiale în acest domeniu, la data şi în condiţiile prevăzute de lege.”
Amendament depus de domnul deputat: 

- Iancu Iulian – PSD;
	Motivul susţinerii

 Este necesară asigurarea unui mediu concurenţial normal prin crearea cadrului legal care să permită accesul liber al agenţilor economici pe piaţa serviciilor de verificare tehnică în utilizare a instalaţiilor/echipamentelor din domeniul reglementat de Legea nr. 64/2008, în aşa fel încât accesul la această piaţă să nu fie restricţionat excesiv, cu posibila consecinţă a creării unui monopol.
S-au avut în vedere

prevederile constituţionale – art.135, alin.(1)  din Constituţie şi Directivele Europene ce vizează concurenţa, transparenţa şi funcţionarea în condiţii de piaţă.
Motivul respingerii

Introducerea acestui text duce la imposibilitatea aplicării OUG 22/2010


                                   PREŞEDINTE,                                                                                                                        SECRETAR,

                                     Iulian Iancu                                                                                                                          Mircea Marin
Consilier parlamentar,

      Viorica Petraşcu

